S-2941/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. júní 2021, á hendur G-x-x J-x-x D-x-x, kt. [...], [...], [...], fyrir fíkniefnalagabrot með því að hafa þann 5. júní 2018, að [...]í [...]haft í vörslum sínum í sölu- og dreifingarskyni 24 kannabisplöntur, 36,47 grömm af amfetamíni, 23,85 grömm af ecstasy, 12,77 grömm af kókaíni og 16 stykki af ecstasy, 0,1 grömm af amfetamíni, 0,33 grömm af ecstasy, 6,67 grömm af kókaíni, 0,6 grömm af maríhúana og 20,63 grömm af maríhúana. Lögreglan lagði hald á framangreindar plöntur og efni, sem og ræktunar búnað við leit á heimili ákærða.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 24 kannabisplöntum, 36,47 grömmum af amfetamíni, 23,85 grömmum af ecstasy, 12,77 grömmum af kókaíni og 16 stykkjum af ecstasy, 0,1 grömmum af amfetamíni, 0,33 grömmum af ecstasy, 6,67 grömmum af kókaíni, 0,6 grömmum af maríhúana og 20,63 grömmum af maríhúana sem og alls þess ræktunarbúnaði og munum er starfseminni tengist og lögregla lagði hald á í framangreindri leit og nánar er getið í munaskýrslum nr. 130271 og 130131, þar með talið lömpum, tjöldum, straumbreytum, loftblásurum, vatnsdælum, tímarofum, símum, söluumbúðum, vog o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa en krefst ekki málsvarnarþóknunar hvorki hjá lögreglu né fyrir dómi.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. maí 2021, hefur ákærði ekki áður sætt refsingu og verður það metið honum til refsimildunar. Þá er einnig litið til þess að ákærði hefur skýlaust játað brot sitt bæði hjá lögreglu og fyrir dómi, sbr. 5., 8. og 9. tölul. 1. mgr. 70. gr. almennra hegningarlaga nr. 19/1940. Þá er einnig litið til þess að langt er liðið síðan brotið átti sér stað en ákærða verður ekki kennt um þá töf. Þá er jafnframt litið til þess er kom fram í máli verjanda ákærða og ákærða sjálfs þess efnis að ákærði hafi algerlega snúið lífi sínu við, hann sé hættur í neyslu ávana-og fíkniefna, eigi nú eiginkonu og tvö ung börn og sé í fastri vinnu. Hann iðrist þess mjög að hafa drýgt brotið. Á hinn bóginn er litið til þess að ákærði hefur játað að hafa haft í sinni vörslu í sölu- og dreifingarskyni talsvert magn af fíkniefnum. Verður það metið honum til refsiþyngingar.

Með hliðsjón af framangreindum atriðum, sakarefni málsins, sakarferli ákærða og að því virtu að ákærði hefur gengist greiðlega við broti sínu þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er fallist á upptökukröfu.

Ákærði greiði 170.037 krónur í sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x J-x-x D-x-x, sæti fangelsi í 6 0 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 24 kannabisplöntur, 36,48 grömm af amfetamíni, 24,18 grömm af ecstasy, 19,44 grömm af kókaíni, 16 stykki af ecstasy, 21,23 grömm af maríhúana og allur ræktunarbúnaður og munir sem lögregla lagði hald á og tilgreint er í munaskýrslum nr. 130271 og 130131, þar með talið lampar, tjöld, straumbreytar, loftblásarar, vatnsdælur, tímarofar, símar, sölu umbúðir og vog.

Ákærði greiði 170.037 krónur í sakarkostnað.

S-kvk-nf D-kvk-nf J-kvk-nf